CELEX: 32009D0180
Language: hu
Date: 2009-03-11 00:00:00
Title: 2009/180/EK: A Bizottság határozata ( 2009. március 11.) a 98/37/EK európai parlamenti és tanácsi irányelvvel összhangban az EN 12312-9:2005 Légi közlekedés földi berendezései – Jellegzetes követelmények – 9. rész: Konténer-/raklaprakodók szabvány hivatkozásának jelzetének korlátozással ellátott közzétételéről (az értesítés a C(2009) 1551. számú dokumentummal történt) (EGT-vonatkozású szöveg)

12.3.2009   
            
            
               HU
            
            
               Az Európai Unió Hivatalos Lapja
            
            
               L 67/85
            
         
      A BIZOTTSÁG HATÁROZATA
   
   (2009. március 11.)
   a 98/37/EK európai parlamenti és tanácsi irányelvvel összhangban az EN 12312-9:2005 „Légi közlekedés földi berendezései – Jellegzetes követelmények – 9. rész: Konténer-/raklaprakodók” szabvány hivatkozásának jelzetének korlátozással ellátott közzétételéről
   (az értesítés a C(2009) 1551. számú dokumentummal történt)
   (EGT-vonatkozású szöveg)
   (2009/180/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a tagállamok gépekre vonatkozó jogszabályainak közelítéséről szóló, 1998. június 22-i 98/37/EK európai parlamenti és tanácsi irányelvre (1) és különösen annak 6. cikke (1) bekezdésére,
   tekintettel a műszaki szabványok és szabályok terén történő információszolgáltatási eljárás megállapításáról szóló, 1998. június 22-i 98/34/EK európai parlamenti és tanácsi irányelv (2) 5. cikke által létrehozott állandó bizottság véleményére,
   mivel:
   
               (1)
            
            
               Amennyiben valamely, az Európai Unió Hivatalos Lapjában közzétett hivatkozással rendelkező harmonizált szabványt átültető nemzeti szabvány megfelel egy vagy több, a 98/37/EK irányelv I. mellékletében meghatározott alapvető egészségvédelmi és biztonsági követelménynek, feltételezhető, hogy az ilyen szabvány szerint készült gépek megfelelnek a vonatkozó alapvető követelményeknek.
            
         
               (2)
            
            
               A 98/37/EK irányelv 6. cikkének (1) bekezdése értelmében Franciaország hivatalos kifogást emelt az Európai Szabványügyi Bizottság (CEN) által 2005. március 21-én elfogadott, az Európai Unió Hivatalos Lapjában
                   (3) közzétett hivatkozással rendelkező EN 12312-9:2005 „Légi közlekedés földi berendezései – Jellegzetes követelmények – 9. rész: Konténer-/raklaprakodók” szabvány ellen.
            
         
               (3)
            
            
               A repülőtéri konténer- és raklaprakodókhoz fűződő egyik fő kockázat a megemelt üzemi helyzetből, illetve más olyan helyzetekből való leesés kockázata, ahová a kezelők a raktérajtók működtetése és a terhek mozgatása során kerülnek. Az e kockázat elleni védőeszközöknek hatékonynak kell lenniük, ugyanakkor a repülőgép alakjához is alkalmazkodniuk kell, és nem tehetnek benne kárt.
            
         
               (4)
            
            
               Az EN 12312-9:2005 szabvány vizsgálatát követően a Bizottság megállapította, hogy a szabvány nem felel meg a 98/37/EK irányelv I. mellékletének a megcsúszás, botlás, leesés veszélyéről szóló 1.5.15. pontjában meghatározott alapvető egészségvédelmi és biztonsági követelménynek, továbbá az említett mellékletnek a biztonság beépítésének alapelveiről szóló 1.1.2. b) pontjában meghatározott alapvető egészségvédelmi követelményeknek. Így különösen a szabvány 5.6. „Összenyomódás, elnyíródás, leesés” pontja nem határozza meg a konténer- és raklaprakodóról való leesés elleni védelemre szolgáló eszközök kiválasztását, kialakítását, elhelyezését és konstrukcióját, csupán az EN 1915-1:2001, „Légi közlekedés földi berendezései – Általános követelmények – 1. rész: Alapvető biztonsági követelmények” szabványban szereplő általános követelményekre hivatkozik, amelyek az alkalmazható védelem különféle fajtáit írják le.
            
         
               (5)
            
            
               A biztonság és a jogbiztonság érdekében az EN 12312-9:2005 szabvány hivatkozásának az Európai Unió Hivatalos Lapjában való közzétételéhez ezért megfelelő figyelmeztetést kell fűzni.
            
         
               (6)
            
            
               A tagállamoknak azonos figyelmeztetést kell fűzniük az EN 12312-9:2005 szabványt átültető nemzeti szabványaik hivatkozásának közzétételéhez,
            
         ELFOGADTA EZT A HATÁROZATOT:
   1. cikk
   Az EN 12312-9:2005 „Légi közlekedés földi berendezései – Jellegzetes követelmények – 9. rész: Konténer-/raklaprakodók” szabvány hivatkozásának az Európai Unió Hivatalos Lapjában való közzététele a mellékletben meghatározottak szerint történik.
   2. cikk
   Amennyiben a tagállamok a 98/37/EK irányelv 5. cikkének (2) bekezdése szerint az EN 12312-9:2005 harmonizált szabványt átültető nemzeti szabványok hivatkozását közzéteszik, e közzétételhez olyan figyelmeztetést fűznek, amely azonos az e határozat mellékletében meghatározottakkal.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2009. március 11-én.
      
         
            a Bizottság részéről
         
         Günter VERHEUGEN
         
         
            alelnök
         
      
   
   
      (1)  HL L 207., 1998.7.23., 1. o.
   
      (2)  HL L 204., 1998.7.21., 37. o.
   
      (3)  HL C 336., 2005.12.31., 12. o.
   
      MELLÉKLET
      A 98/37/EK irányelv hatálya alá tartozó harmonizált európai szabványok címének és hivatkozásának közzététele
      
                  ESzSz (1)
                  
               
               
                  A harmonizált szabvány hivatkozási száma és címe
                  (és a referenciadokumentum)
               
               
                  Első közzététel HL
               
               
                  A helyettesített szabvány hivatkozási száma
               
               
                  A helyettesített szabvány megfelelőségére vonatkozó vélelem megszűnésének időpontja
                  (1. megjegyzés)
               
            
                  CEN
               
               
                  EN 12312-9:2005
                  Légi közlekedés földi berendezései – Jellegzetes követelmények – 9. rész: Konténer-/raklaprakodók
               
               
                  2005.12.31.
               
               
                  —
               
               
                   
               
            
                  
                              
                                 Figyelmeztetés:
                              
                           
                           
                              Ez a közzététel nem vonatkozik a szabvány 5.6. pontjára, amelynek alkalmazása alapján nem tételezhető fel a 98/37/EK irányelv I. mellékletének 1.5.15. pontjában meghatározott alapvető egészségvédelmi és biztonsági követelménynek, valamint a melléklet ezzel kapcsolatos 1.1.2.b) pontjában meghatározott követelményének való megfelelés.
                           
                        
            
                  1. megjegyzés
               
               
                  A megfelelőségre vonatkozó vélelem megszűnésének időpontja általában megegyezik az Európai Szabványügyi Szervezet által meghatározott visszavonási időponttal, azonban felhívjuk e szabványok használóinak figyelmét arra, hogy bizonyos kivételes esetekben ez másképpen is lehet.
               
            Megjegyzés:
      
                  —
               
               
                  A szabványok rendelkezésre állásáról az európai szabványügyi szervezetek vagy a nemzeti szabványügyi testületek adnak felvilágosítást, amelyek jegyzékét a 98/34/EK európai parlamenti és tanácsi irányelv melléklete tartalmazza.
               
            
                  —
               
               
                  A hivatkozásoknak az Európai Unió Hivatalos Lapjában való közzététele nem jelenti azt, hogy a szabványok a Közösség minden nyelvén rendelkezésre állnak.
               
            A harmonizált szabványokról további információk találhatók a következő honlapon:
      http://europa.eu.int/comm/enterprise/newapproach/standardization/harmstds/
      
         (1)  EszSz: Európai Szabványügyi Szervezet:
      
                  —
               
               
                  CEN: rue de Stassart/de Stassartstraat 36, 1050 Bruxelles/Brussel, Belgique/België, tél./tel. + 32 25500811; fax + 32 25500819 (http://www.cen.eu).